
	Comisia pentru buget, finanţe şi bănci

	
	Bucureşti,        

Nr. 22/274/10.10.2012


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind 

modificarea art.2964  şi art.2965  din Codul Fiscal ,  cu care comisia noastră a fost sesizată în fond cu adresa Biroului Permanent nr.PL.x 369 din  24 septembrie 2012.
	PREŞEDINTE,

Eugen Nicolăescu

	Comisia pentru buget, finanţe şi bănci
	
	Bucureşti,    

Nr. 22/274/10.10.2012


RAPORT 
asupra propunerii legislative privind 

modificarea art.2964  şi art.2965  din Codul Fiscal 
Cu adresa nr. Plx 369 din 24 septembrie  2012, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea art.2964  şi art.2965  din Codul Fiscal.
Propunerea legislativă are ca obiect de reglementare modificarea Legii nr. 571/2003 privind Codul fiscal în sensul creării cadrului legal în domeniul bazei de impozitare a pensiilor, în sensul modificării bazei de impozitare a pensiilor, care în prezent este limitată la nivelul a cicnci salarii medii brute.
La întocmirea raportului s-au avut în vedere avizele Consiliului legislativ, Comisiei juridice, de disciplină şi imunităţi şi Comisiei pentru muncă şi protecţie socială.
Guvernul nu susţine adoptarea propunerii legislative.

Propunerea legislativă a fost respinsă de Senat, în şedinţa din 18 septembrie 2012, în calitate de primă Cameră sesizată.
Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 32 deputaţi, din totalul de 32 de membri ai comisiei.

La dezbaterea propunerii legislative a participat în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Ion Ghizdeanu – secretar de stat în Ministerul Finanţelor Publice şi domnul Doru Dudaş – director  în cadrul aceluiaşi minister.
Raportul comisiei a fost adoptat cu unanimitatea de voturi a membrilor prezenţi la dezbatere. 

In urma dezbaterii , în şedinţa din data de 09.10.2012, comisia propune Plenului Camerei Deputaţilor respingerea propunerii legislative privind modificarea art.2964  şi art.2965  din Codul Fiscal deoarece o astfel de măsură ar putea afecta, în timp, sustenabilitatea sistemului public de pensii.
	PREŞEDINTE,

Eugen Nicolăescu

	SECRETAR,

Nicolae Bud


Întocmit,

                Consilier parlamentar Ene Giorgiana

PAGE  
3

